ddrg/super_eurlex huggingface dataset:
Deveta direktiva Sveta

z dne 26. junija 1978

o usklajevanju zakonov držav članic glede prometnih davkov

(78/583/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti členov 99 in 100,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker člen 1 Šeste direktive Sveta 77/388/EGS z dne 17. maja 1977 o usklajevanju zakonov držav članic glede prometnih davkov – skupnega sistema davka na dodano vrednost: enotna osnova za odmero [3] določa 1. januar 1978 kot najpoznejši dan za izvršitev njenih določb v državah članicah;

ker Direktiva 77/388/EGS določa skupne določbe za vsa področja, ki jih zajema davek na dodano vrednost; ob upoštevanju, da so države članice v številnih primerih dolžne določiti pogoje, v katerih bodo te določbe veljale; ob upoštevanju, da je obseg Direktive 77/388/EGS tako širok, da vključuje zelo veliko domačih predpisov, več držav članic ni uspelo pravočasno opraviti potrebnih prilagoditev za uskladitev z Direktivo 77/388/EGS; ob upoštevanju, da te države članice v predpisanem roku torej niso uspele zaključiti zakonodajnega postopka, potrebnega za prilagoditev njihove zakonodaje o davku na dodano vrednost;

ker so zadevne države članice prosile za podaljšanje roka za začetek veljavnosti Direktive 77/388/EGS; ob upoštevanju, da bi moralo glede na to stanje zadostovati podaljšanje za največ 12 mesecev,

SPREJEL NASLEDNJO DIREKTIVO:

Člen 1

Z odstopanjem od člena 1 Direktive 77/388/EGS se Danski, Franciji, Irski, Italiji, Luksemburgu, Nemčiji in Nizozemski dovoli, da začnejo izvajati omenjeno direktivo najpozneje do 1. januarja 1979.

Člen 2

Ta direktiva je naslovljena na Dansko, Francijo, Irsko, Italijo, Luksemburg, Nemčijo in Nizozemsko.

V Luxembourgu, 26. junija 1978

Za Svet

Predsednik

K. B. Andersen

[1] UL C 163, 10.7.1978, str. 68.

[2] Mnenje z dne 20./21. junija 1978 (še neobjavljeno v Uradnem listu).

[3] UL L 145, 13.6.1977, str. 1.

--------------------------------------------------
(4)

Ker cilja te uredbe, in sicer zagotoviti izmenjavo informacij, ki jih vsaka država članica vodi v elektronski evidenci, o gospodarskih subjektih, ki sodelujejo pri gibanju trošarinskega blaga, ki je sproščeno v porabo na ozemlju ene države članice in se nato giba na ozemlje druge države članice za dobavo v komercialne namene, države članice ne morejo zadovoljivo doseči same, temveč se zaradi obsega ukrepa, tj. zagotavljanja usklajenega delovanja računalniško podprtega sistema v državah članicah, lažje doseže na ravni Unije, lahko Unija sprejme ukrepe v skladu z načelom subsidiarnosti iz člena 5 Pogodbe o Evropski uniji. V skladu z načelom sorazmernosti iz navedenega člena ta uredba ne presega tistega, kar je potrebno za doseganje navedenega cilja.
DELEGIRANA UREDBA KOMISIJE (EU) 2023/212

z dne 3. novembra 2022

o dopolnitvi Uredbe (EU) 2019/1700 Evropskega parlamenta in Sveta z določitvijo števila in naziva spremenljivk za področje dostopa do storitev

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/1700 Evropskega parlamenta in Sveta z dne 10. oktobra 2019 o ustanovitvi skupnega okvira za evropsko statistiko v zvezi z osebami in gospodinjstvi na podlagi podatkov na individualni ravni, zbranih z vzorci, spremembi uredb (ES) št. 808/2004, (ES) št. 452/2008 in (ES) št. 1338/2008 Evropskega parlamenta in Sveta in razveljavitvi Uredbe (ES) št. 1177/2003 Evropskega parlamenta in Sveta ter Uredbe Sveta (ES) št. 577/98 (1) in zlasti člena 6(1) Uredbe,

ob upoštevanju naslednjega:

(1) Za kritje potreb, opredeljenih v ustreznih podrobnih vsebinah, povezanih s področjem dohodka in življenjskih pogojev iz Priloge I k Uredbi (EU) 2019/1700, bi morala Komisija določiti število in naslov spremenljivk za podatkovne nize o dostopu do storitev.

(2) Podrobne vsebine s področij „Uporaba storitev, vključno s storitvami oskrbe, in storitvami za samostojno življenje“; „Finančna dostopnost storitev“; „Neizpolnjene potrebe in razlogi“ pa bi morale zagotoviti informacije, ki se zahtevajo v okviru evropskega semestra, evropske strategije oskrbe in evropskega stebra socialnih pravic. Zagotavlja tudi informacije za različne druge politike EU, povezane z življenjskimi pogoji in revščino –

SPREJELA NASLEDNJO UREDBO:

Člen 1 Število in naziv spremenljivk na področju dohodka in življenjskih pogojev v zvezi s sklopi spremenljivk za dostop do storitev sta določena v Prilogi.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 3. novembra 2022 Za Komisijo predsednica Ursula VON DER LEYEN

(1) UL L 261I, 14.10.2019, str. 1.
(e)

so odgovorni za kršitve veljavnega mednarodnega prava v Somaliji z dejanji v oboroženih spopadih, katerih tarča so civilisti, tudi otroci in ženske, vključno z ubijanjem in pohabljanjem, spolnim nasiljem in nasiljem na podlagi spola, napadi na šole in bolnišnice, ugrabitvami in prisilnim razseljevanjem;
(1)

točka I.1.6 se nadomesti z naslednjim: „ I.1.6 Farmakološke in toksikološke študije, študije o ostankih ter predklinične študije o varnosti se izvedejo v skladu z določbami glede dobre laboratorijske prakse iz direktiv 2004/10/ES (*) in 2004/9/ES (**) Evropskega parlamenta in Sveta. (*) Direktiva 2004/10/ES Evropskega parlamenta in Sveta z dne 11. februarja 2004 o usklajevanju zakonov in drugih predpisov o uporabi načel dobre laboratorijske prakse ter preverjanju njihove uporabe pri preskusih kemičnih snovi (UL L 50, 20.2.2004, str. 44)." (**) Direktiva 2004/9/ES Evropskega parlamenta in Sveta z dne 11. februarja 2004 o inšpekcijskih pregledih in preverjanju dobre laboratorijske prakse (DLP) (UL L 50, 20.2.2004, str. 28).“;"
„(1)

člen 14 se nadomesti z naslednjim: ‚Člen 14 Prehodno obdobje Pošiljke zemeljskih oreškov in proizvodov iz zemeljskih oreškov iz Bolivije, karijevih listov (Bergera/Murrava koenigii) iz Indije, strniščne repe (Brassica rapa ssp. rapa) iz Libanona, sezamovih semen iz Nigerije, ekstrakta vanilje iz Združenih držav in okre iz Vietnama, ki so bile odpremljene iz države porekla ali iz druge tretje države, če ta država ni država porekla, pred datumom začetka veljavnosti Izvedbene uredbe Komisije (EU) 2023/174 (*1), lahko vstopijo v Unijo do 16. aprila 2023 brez priloženih rezultatov vzorčenja in analiz ter uradnega spričevala iz členov 10 in 11. (*1) Izvedbena uredba Komisije (EU) 2023/174 z dne 26. januarja 2023 o spremembi Izvedbene uredbe Komisije (EU) 2019/1793 o začasnem povečanju uradnega nadzora in nujnih ukrepih, ki urejajo vstop nekaterega blaga iz nekaterih tretjih držav v Unijo, izvajanju uredb (EU) 2017/625 in (ES) št. 178/2002 Evropskega parlamenta in Sveta (UL L 25, 27.1.2023, str. 36).‘;“."
V zadnjem desetletju so digitalne tehnologije preobrazile gospodarstvo in družbo ter vplivale na vse sektorje dejavnosti in naš vsakdan. V središču te preobrazbe so podatki: podatkovno vodena inovativnost bo ogromne koristi prinesla tako državljanom Unije kot tudi gospodarstvu, na primer z izboljšano in bolj personalizirano medicino, z zagotovitvijo nove mobilnosti ter prispevanjem k evropskemu zelenemu dogovoru iz sporočila Komisije z dne 11. decembra 2019. Da bi to podatkovno vodeno gospodarstvo postalo vključujoče za vse državljane Unije, je treba posebno pozornost nameniti zmanjšanju digitalnega razkoraka, povečanju udeležbe žensk v podatkovnem gospodarstvu in spodbujanju vrhunskega evropskega strokovnega znanja v tehnološkem sektorju. Podatkovno gospodarstvo mora biti zasnovano tako, da bodo podjetja, predvsem mikro, mala in srednja podjetja (MSP), kot so opredeljena v Prilogi k Priporočilu Komisije 2003/361/ES (3), ter zagonska podjetja, lahko uspešno delovala, in sicer z zagotavljanjem nevtralnosti pri dostopu do podatkov ter prenosljivosti in interoperabilnosti podatkov, pa tudi s preprečevanjem učinkov vezanosti. Komisija je v sporočilu z dne 19. februarja 2020 o evropski strategiji za podatke (v nadaljnjem besedilu: evropska strategija za podatke) predstavila vizijo skupnega evropskega podatkovnega prostora, to je notranjega trga podatkov, na katerem bi bilo v skladu z veljavnim pravom mogoče uporabljati podatke ne glede na to, kje v Uniji so fizično shranjeni, kar bi med drugim lahko bilo bistvenega pomena za hiter razvoj tehnologij umetne inteligence.

Komisija je pozvala tudi k prosti in varni izmenjavi podatkov s tretjimi državami, ob upoštevanju izjem in omejitev iz razlogov javne varnosti, javnega reda in drugih legitimnih ciljev javne politike Unije ter mednarodnih obveznosti, tudi v zvezi s temeljnimi pravicami. Za uresničitev te vizije je Komisija predlagala vzpostavitev skupnih evropskih podatkovnih prostorov, ki bi bili konkretne ureditve za souporabo in združevanje podatkov po posameznih področjih. Kot je predlagano v evropski strategiji za podatke, bi lahko taki skupni evropski podatkovni prostori pokrivali področja, kot so zdravje, mobilnost, proizvodnja, finančne storitve, energija ali kmetijstvo, ali kombinacijo takih področij, na primer energija in podnebje, ter tematska področja, kot je evropski zeleni dogovor ali evropski podatkovni prostori za javno upravo ali znanja in spretnosti. Skupni evropski podatkovni prostori bi morali omogočati, da je podatke mogoče enostavno najti, da so podatki dostopni in interoperabilni ter da jih je mogoče ponovno uporabiti (podatkovna načela FAIR), ob tem pa zagotavljati visoko raven kibernetske varnosti. Kadar so v podatkovnem gospodarstvu enaki konkurenčni pogoji, podjetja tekmujejo glede na kakovost storitev in ne na količino podatkov, ki jih obvladujejo. Za zasnovo, vzpostavitev in ohranjanje enakih konkurenčnih pogojev v podatkovnem gospodarstvu je potrebno dobro upravljanje, v katerem morajo sodelovati in biti zastopani ustrezni deležniki skupnega evropskega podatkovnega prostora.
(17)

Priloga IX, del B, točka 4, k Uredbi (EU) 2019/1241 Evropskega parlamenta in Sveta (10) omogoča nadaljnjo uporabo odstopanj od najmanjših velikosti mrežnega očesa, ki so bila odobrena na podlagi člena 9 Uredbe (ES) št. 1967/2006 in kot so veljala 14. avgusta 2019, razen če je v členu 15 Uredbe (EU) 2019/1241 določeno drugače. Komisija je ocenila to podaljšanje odstopanja, ki ga je zahtevala Francija, in sklenila, da je v skladu s pogoji iz člena 15(5) Uredbe (EU) 2019/1241 in Priloge IX, del B, točka 4, k navedeni uredbi, saj ne vodi v poslabšanje standardov selektivnosti, kot so veljali 14. avgusta 2019, zlasti v smislu povečanja ulova nedoraslih organizmov, in je namenjeno doseganju ciljev in ciljnih vrednosti iz členov 3 in 4 navedene uredbe.
IZVEDBENA UREDBA KOMISIJE (EU) 2022/2313

z dne 25. novembra 2022

o registraciji imena v register zajamčenih tradicionalnih posebnosti (Pizza Napoletana (ZTP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 26 in člena 52(2) Uredbe,

ob upoštevanju naslednjega:

(1) V skladu s členom 26 Uredbe (EU) št. 1151/2012 je Italija predložila ime „Pizza Napoletana“, da se omogoči njegova registracija v registru zajamčenih tradicionalnih posebnosti iz člena 22 Uredbe (EU) št. 1151/2012 s pridržanjem imena.

(2) Ime „Pizza Napoletana“ je bilo z Uredbo (EU) št. 97/2010 (2) že registrirano kot zajamčena tradicionalna posebnost brez pridržanja imena v skladu s členom 13(1) Uredbe (ES) št. 509/2006 (3).

(3) Komisija je preučila predložitev imena „Pizza Napoletana“ in ga nato objavila v Uradnem listu Evropske unije (4).

(4) Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba ime „Pizza Napoletana“ registrirati s pridržanjem imena –

SPREJELA NASLEDNJO UREDBO:

Člen 1 Ime „Pizza Napoletana“ (ZTP) se registrira s pridržanjem imena. Specifikacija proizvoda ZTP „Pizza Napoletana“ se obravnava kot specifikacija iz člena 19 Uredbe (EU) št. 1151/2012 za ZTP „Pizza Napoletana“ s pridržanjem imena. Ime iz prvega odstavka opredeljuje proizvod skupine 2.27 Kruh, fino pecivo, slaščice, keksi in drugi pekovski izdelki iz Priloge XI k Izvedbeni uredbi Komisije (EU) št. 668/2014 (5).

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 25. novembra 2022 Za Komisijo predsednica Ursula VON DER LEYEN

(1) UL L 343, 14.12.2012, str. 1.

(2) Uredba Komisije (EU) št. 97/2010 z dne 4. februarja 2010 o vpisu imena v register zajamčenih tradicionalnih posebnosti [Pizza Napoletana (ZTP)] (UL L 34, 5.2.2010, str. 7).

(3) Uredba Sveta (ES) št. 509/2006 z dne 20. marca 2006 o zajamčenih tradicionalnih posebnostih kmetijskih proizvodov in živil (UL L 93, 31.3.2006, str. 1). Uredba je bila razveljavljena in nadomeščena z Uredbo (EU) št. 1151/2012.

(4) UL C 176, 18.5.2016, str. 13.

(5) Izvedbena uredba Komisije (EU) št. 668/2014 z dne 13. junija 2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).
Plastični obroč z zunanjim premerom približno 4 cm in notranjim premerom približno 2 cm. Obroč ima dve majhni odprtini na zunanji in notranji strani. V njem je trak iz netkanega materiala, ki je impregniran z dišavnimi snovmi. Izdelek se namesti v ustje posebnih steklenic za pitje, da aromatizira zrak iz okolice, ki se vdihava med pitjem vode iz steklenice. Aromatizirani zrak se zaznava retronazalno (tj. iz ustne votline), kar potrošniku daje občutek, da pije aromatizirano pijačo. Izdelek je na voljo v različnih dišavah in pakiran v vrečke iz aluminijaste kompozitne folije za prodajo na drobno kot aromatizirane kapsule za ustvarjanje vonja.

3307 90 00
(10)

Les, tretiran s proizvodi, ki vsebujejo kreozot, se za izdelavo lesenih tirnih pragov uporablja iz različnih tehničnih razlogov (ti pragovi so lažji v primerjavi z betonskimi in jih je torej enostavno vzdrževati, so precej vzdržljivi, imajo visoko pričakovano življenjsko dobo, ki je zaželena za železniško infrastrukturo, ki se gradi za do nekaj desetletij, poleg tega gre za trajnostni material). Pri lesenih železniških pragovih je precej prožnosti glede tega, kje se lahko uporabljajo (kot so nedostopna območja, preklopne točke, predori, mostovi, ostri zavoji). Poleg tega je razred uporabe tirnih pragov kritična aplikacija z vidika varnosti, za kar se lahko zahteva homologacija ali izdaja spričeval za železniško infrastrukturo iz razlogov, povezanih z varnostjo ljudi (potniki, strojevodje itd.) in železniške opreme, in sicer vlakov in infrastrukture. Dobro delovanje železniške infrastrukture je bistveno za dobro delovanje družbe in gospodarskih dejavnosti. Razvijajo se alternativni biocidni proizvodi za tretiranje lesenih tirnih pragov in za en tovrstni proizvod, ki vsebuje zmes bakrovega hidroksida, DDA-karbonata in penflufena, je bilo pred kratkim v več državah članicah izdano dovoljenje. Vseeno je potreben čas, da se ti nadomestni proizvodi preskusijo in se ustrezno izkažejo v praksi ter se potrdi, da lahko dosežejo dolgo življenjsko dobo, ki naj bi jo imeli tirni pragovi.
(4)

V skladu s členom 85(2), drugi pododstavek, točka (a), Uredbe (EU) št. 648/2012 se zahteva, da Evropski organ za vrednostne papirje in trge (ESMA) v sodelovanju z Evropskim organom za zavarovanja in poklicne pokojnine, Evropskim bančnim organom in Evropskim odborom za sistemska tveganja Komisiji predloži letna poročila, v katerih oceni, ali so si CNS, klirinški člani in pokojninske sheme ustrezno prizadevali in razvili izvedljive tehnične rešitve, ki omogočajo udeležbo takih shem v centralnem kliringu s predložitvijo zavarovanja z denarnimi in nedenarnimi sredstvi kot gibljivega kritja, vključno s posledicami teh rešitev za likvidnost trga in procikličnost ter njihovimi morebitnimi pravnimi ali drugimi posledicami.
Ker ESCB upošteva načelo sorazmernosti, je primerno upoštevati morebitne okoliščine, za katere bi se lahko štelo, da so zunaj nadzora poročevalske enote, in za take okoliščine določiti izjemo od začetka postopka za ugotavljanje kršitev. Taka izjema bi morala veljati samo za tiste poročevalske enote, ki so si razumno prizadevale preprečiti kršitev zahtev za poročanje. Poleg tega ne bi smeli šteti, da pri poročevalskih enotah uporaba zunanjega izvajanja za nekatere dejavnosti, ki so pomembne za izpolnjevanje njihovih obveznosti poročanja, ali težave pri vzdrževanju ali nadgradnji infrastrukture informacijske tehnologije same po sebi pomenijo okoliščine, ki so zunaj nadzora poročevalske enote. Prav tako pristojna centralna banka Eurosistema okoliščin, ki so zunaj nadzora poročevalske enote, ne bi smela upoštevati v primerih hujših kršitev.
2b130-eo

belo kafrno eterično olje

Sestava dodatka belo kafrno eterično olje, pridobljeno iz celotne rastline Cinnamomum camphora (L.) J. Presl. kafra < 0,1 % safrol < 0,0002 % v tekoči obliki Lastnosti aktivne snovi Belo kafrno eterično olje, pridobljeno s parno destilacijo iz celotne rastline Cinnamomum camphora (L.) J. Presl, kot jo je opredelil Svet Evrope (1). 1,8-cineol: 27–43 % d-limonen (18–27 %) 1-izopropil-4-metilbenzen (p-cimen): 6–15 % α-pinen (pin-2(3)-en): 4–10 % št. CAS: 8008-51-3 št. EINECS: 294-760-2 št. FEMA: 2231 št. CoE: 130 Analizna metoda (2) Za določanje 1,8-cineola (fitokemičnega označevalca) v krmnem dodatku: — plinska kromatografija v povezavi s plamensko ionizacijsko detekcijo (GC-FID) (na podlagi standarda ISO 11024).

vse živalske vrste, razen mačk

–

–

–

1. Dodatek se vključi v krmo v obliki premiksa. 2. V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi. 3. Mešanje z drugimi dodatki, ki vsebujejo kafro in safrol, ni dovoljeno. 4. Na oznaki dodatka se navede naslednje: „Najvišja priporočena vsebnost aktivne snovi na kg popolne krmne mešanice z 12-odstotno vsebnostjo vlage: — pitovni piščanci in druge manj pomembne vrste perutnine za pitanje: 28 mg; — kokoši nesnice in druge manj pomembne vrste perutnine za nesnice in razplod: 42 mg; — pitovni purani: 37 mg; — prašiči Suidae, konji, kunci, ribe, okrasne ribe in psi: 30 mg; — prežvekovalci: 50 mg; — druge vrste, razen mačk: 22 mg.“ 5. Na oznaki premiksa se navedejo funkcionalna skupina, identifikacijska številka in ime krmnega dodatka ter dodana količina aktivne snovi, kadar bi raven uporabe na oznaki premiksa povzročila preseganje ravni iz točke 4. 6. Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za kožo, oči in dihala.
(4)

Glede na to, da je treba obravnavati pomisleke glede prehranske varnosti, povezane z razpoložljivostjo in cenovno dostopnostjo hrane na svetovni ravni, ter ohraniti potencial Unije za proizvodnjo hrane, hkrati pa prispevati k ciljem zelenega dogovora EU, zlasti strategije „od vil do vilic“ in strategije za biotsko raznovrstnost, je primerno kmetom izjemoma omogočiti prožnost, da svoja razpoložljiva orna zemljišča uporabijo za proizvodnjo hrane, hkrati pa ublažiti negativne učinke teh odločitev na okolje in podnebne spremembe. Zato bi bilo treba državam članicam za leto zahtevka 2023 dovoliti odstopanje od uporabe standarda DKOP 7 in prve zahteve iz standarda DKOP 8 iz Priloge III k Uredbi (EU) 2021/2115, kot sta določena v njihovih strateških načrtih SKP. Glede na to, da je namen odstopanja kratkoročno prispevati k odpravljanju pomislekov glede prehranske varnosti, je primerno določiti, da se orna zemljišča, ki ne bi bila namenjena za neproizvodne površine zaradi odstopanja od prve zahteve iz standarda DKOP 8 iz Priloge III k Uredbi (EU) 2021/2115, kot je določen v strateških načrtih SKP držav članic, ne bi smela uporabljati za pridelavo koruze in soje, saj večinoma nista namenjeni za proizvodnjo hrane. Poleg tega bi morale države članice, ki uporabljajo katero koli odstopanje od standardov DKOP 7 in 8, na splošno spodbujati uporabo kmetijskih rastlin za proizvodnjo hrane ter uporabo shem za podnebje in okolje ter kmetijsko-okoljsko-podnebnih ukrepov, načrtovanih v njihovih strateških načrtih SKP, katerih cilj je izboljšati biotsko raznovrstnost na kmetijah in ohraniti potencial tal.
(24)

Redno in učinkovito spremljanje in poročanje sta bistvena za ocenjevanje napredka, doseženega v državah članicah pri izvajanju ukrepov za prostovoljno in obvezno zmanjšanje povpraševanja, ter za merjenje socialnih in gospodarskih učinkov ukrepov, pa tudi učinkov na zaposlenost. Pristojni organ vsake države članice ali drug subjekt, ki ga imenuje država članica, bi moral spremljati doseženo zmanjšanje povpraševanja na svojem ozemlju in o rezultatih redno poročati Komisiji. KSP bi morala Komisiji pomagati pri spremljanju izpolnjevanja obveznosti zmanjšanja povpraševanja.
(287)

Po razkritju je družba Tata Metaliks Limited trdila, da bi bilo treba nadaljevanje ukrepov obravnavati kot izjemo in ne kot pravilo. Sklicevala se je zlasti na člen 18(1) osnovne uredbe in člen 21.3 Sporazuma o subvencijah in izravnalnih ukrepih, ki navajata, da ukrep ostane veljaven le, dokler je to potrebno, in preneha veljati pet let po uvedbi. Ker so bile dajatve podaljšane do tega pregleda, je trdila, da bi do verjetnega zaključka tega pregleda dajatve veljale že več kot sedem let. Zato je Komisijo pozvala, naj zaključi preiskavo.
IZVEDBENA UREDBA KOMISIJE (EU) 2022/842

z dne 24. maja 2022

o zaščiti iz člena 99 Uredbe (EU) št. 1308/2013 Evropskega parlamenta in Sveta za ime „Abadía Retuerta“ (ZOP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) V skladu s členom 97(2) in (3) Uredbe (EU) št. 1308/2013 je Komisija preučila vlogo Španije za registracijo imena „Abadía Retuerta“ in jo objavila v Uradnem listu Evropske unije (2).

(2) Komisija ni prejela nobenega ugovora v skladu s členom 98 Uredbe (EU) št. 1308/2013.

(3) V skladu s členom 99 Uredbe (EU) št. 1308/2013 bi bilo treba ime „Abadía Retuerta“ zaščititi in ga vpisati v register iz člena 104 navedene uredbe.

(4) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Ime „Abadía Retuerta“ (ZOP) se zaščiti.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 24. maja 2022 Za Komisijo v imenu predsednice Janusz WOJCIECHOWSKI član Komisije

(1) UL L 347, 20.12.2013, str. 671.

(2) UL C 505, 15.12.2021, str. 8.